  Майя Бывальцева 18-тӥ южтолэзе 15 часын Удмурт кун университетлэн лыдӟетъюртаз Антуан де Сент-Экзюперилэсь «Маленький принц» верос-выжыкылзэ удмурт кылэ берыктэм книгаен тодматон ортчоз. «Пичи принц» книгаез (6+) алигес «Удмуртия» издательство поттӥз. Со сярысь ужрадэз радъясь Ольга Урасинова ивортӥз. Тужгес тодмо француз произведениез Николай Байтеряков 1989-тӥ арын берыктӥз но «Дась лу!»газетын печатлаз. Нимаз книгаен поттыны Лозаннаысь коллекционер, «Пичи принц» книгаез люкась, Жан-Марк Пробст кичӧлтэмен но солэн коньдонэн юрттэменыз кылдӥз. Берыктэмез электрон амалэ выжтӥз но тупатъяз Венгер Посольствоын ужась но удмурт кыллы дышетӥсь Ольга Урасинова. Книгаен тодматонэ «Удмуртия» издательстволэн кивалтӥсез Юрий Кузнецов но онлайн амалэн Жан-Марк Пробст пыриськозы. Пумиськонлэн пумаз аслэсьтыз крезьгурзэ Кирилл Кириллов шудоз. Ужрадэ пыронэз эркын, сьӧре паспорт кутоно.  Пусъём, ивортодэтъя «Удмуртия» агентство мерлыко вотэсъёсысь огинъёсаз ужрадысь меӵак возьматон нуоз.  Тегъёс: Лулчеберет Ижкар Удмуртия удмурткыл книгаос  